tomron87/hebrew-wikipedia-sentences-corpus huggingface dataset:
היילי ברברט "Step in Time"/"Supercalifragilisticexpialidocious""מרי פופינס"שאקירה "Try Everything""זוטרופוליס" ג'וש גד "When I Am Older""לשבור את הקרח 2"מרלה דאנדרידג'הת'ר הדליאדם ג'קובסקייסי לויקארה לינדזיקווין מאסיג'וש סטריקלנד "You'll Be in My Heart""טרזן"סברינה קרפנטרלאנג לאנג "Your Mother and Mine""פיטר פן"קקה פאלמרלינדזי ארנולדאלן ברסטןויטני קרסוןולנטין צ'מרקובסקיג'נה ג'ונסוןסאשה פרבראמה סלייטר "Zero to Hero""הרקולס"
המשדר, ששודר ב-16 באפריל 2020 על ידי רשת הטלוויזיה האמריקאית ABC, נצפה על ידי כ-10.3 מיליון צופים במהלך שידורו.
ב-21 באפריל, המשדר הפך לזמין להזרמה ב-דיסני+ .
Disraeli Gears הוא אלבומם השני של להקת קרים אשר סימן את השינוי בסגנון הלהקה לכיוון בלוז רוק ורוק פסיכדלי והיה להצלחה ענקית.
כמה מהשירים באלבום נכתבו בידיי המשורר פיט בראון, כולל הלהיט "Sunshine of Your Love" - אחד מהשירים המצליחים של הלהקה בכל הזמנים.
את מילות השירים באלבום כתבו כותבים רבים, והולחנו על ידי חברי הלהקה.
רוב השירים מושרים על ידי ג'ק ברוס, מלבד השירים "Strange Brew" (אריק קלפטון), "Blue Condition" (ג'ינג'ר בייקר) ו-"Outside Woman Blues" (אריק קלפטון).
האלבום הוקלט במשך חודש מאי 1967, ויצא לבסוף ב-16 בנובמבר 1967 על ידי חברת ההקלטות "Reaction Records" הבריטית.
האלבום הוא אלבום בלוז רוק ורוק פסיכדלי בעיקרו, אך מכיל גם קטעי ג'אז (כמו בשיר "Blue Condition"), בלוז 12 תיבות (כמו בשיר "Take It Back") או תבניות מוזיקליות הדומות בתרכובתן המוזיקלית למוזיקת פופ מוקדמת, בדומה לשירים רבים של להקת הביטלס מאותה תקופה.
האלבום היה להצלחה רחבה בהיקף עצום, והיה לאחד לאלבום הנמכר ביותר בבריטניה בשנת 1967, ואחד מהאלבומים הנמכרים ביותר בארצות הברית.
האלבום הכיל מספר להיטים שהושמעו ברדיו הבריטי מאות פעמים, בהם "Strange Brew", "Sunshine of Your Love", ו-"SWLABR".
את האיור שעל הכריכה צייר האמן האוסטרלי מרטין שארפ שהתגורר באותו בניין עם קלפטון, בצ'לסי.
שארפ היה לשותף דומיננטי מאוד של קלפטון, וביניהם נוצר קשר מקצועי הדוק, ובו השניים כתבו יחד חלק משירי האלבום, ושארפ אייר את כריכת האלבום.
קשר זה המשיך גם לשנים הבאות, כששארפ אייר את כריכת האלבום Wheels of Fire וכתב יחד עם קלפטון את השירים "Tales of Brave Ulysses".
את צילום חברי הלהקה שעל השער ובתוך חוברת האלבום צילם האמן בוב ווייטקר, הידוע בצילום עטיפות האלבומים של הביטלס.
סשן הצילומים נערך ביולי 1967, כשצולמו חברי הלהקה בהייד פארק בלונדון.
חלק מהתמונות צולמו אף בהר בן נוויס, ההר הגבוה באיים הבריטיים.
כריס ג'ונס, כתב רשת BBC בשנות השישים, תיאר את האלבום כ"כמוסה מושלמת של הנקודה בה הבלוז הפך פסיכדלי ולאחר מכן כבד ".
בשנת 1993 הוכנס האלבום להיכל התהילה של הרוק אנד רול.
סטיבן תומאס ארלוויין מ-AllMusic תיאר את האלבום כ"אלבום רוק כבד מכריע של שנות ה-60".
דייב סוונסון, כתב מגזין Ultimate Classic Rock הגדיר את האלבום כ"יצירת המופת שלהם".
בשנת 1999 הוכנס האלבום להיכל התהילה של הגראמי.
האלבום נבחר כמספר 182 במהדורה השלישית של אלבומי ה-All Time Top 1000 של קולין לארקין (2000).
בשנת 2003 האלבום דורג כמספר 114 ברשימת מגזיני הרולינג סטון של 500 האלבומים הגדולים בכל הזמנים.
רשת VH1 הציבה את האלבום כאלבום ה-87 ברשימת האלבומים הגדולים בכל הזמנים לשנת 2001.
בשנת 2020 מגזין הרולינג סטון דירג את מחדש האלבום במקום ה-170 ברשימת 500 האלבומים הטובים ביותר בכל הזמנים.
Disco (בעברית: דיסקו) הוא אלבום האולפן ה-15 של הזמרת-יוצרת האוסטרלית קיילי מינוג.
האלבום יצא לאור ב-6 בנובמבר 2020 על ידי חברות התקליטים BMG רייטס מנג'מנט ו-Darenot.
מינוג הוציאה את אלבום האולפן הארבעה-עשר שלה, Golden, באפריל 2018. האלבום הכיל בתוכו את סגנונות הקאנטרי-פופ והדאנס-פופ, ונחל הצלחה מסחרית, בכך שלראשונה נחתה הגיע מינוג למקומות הראשונים במדינות כמו בבריטניה ואוסטרליה.
לאחר מכן, האלבום קיבל את מעמד הזהב מאיגוד תעשיית ההקלטות הבריטי.
לאחר מכן, הוציאה מינוג את אלבום הלהיטים הרביעי שלה, Step Back in Time: The Definitive Collection ביוני 2019, שהגיע היישר אל המקום הראשון גם בבריטניה ובאוסטרליה בעקבות הופעתה בפסטיבל גלסטונברי.
היא הצהירה שהיא רוצה ליצור "אלבום פופ-דיסקו" ולחזור להקליט חומר חדש לאחר ההופעה.
העבודה עצמה על האלבום נמשכה גם במהלך מגפת הקורונה בשנת 2020, כאשר מינוג השתמשה באולפן ביתי להקלטה בזמן שהייתה בהסגר.
מדינהתאריך יציאהפורמטגרסהחברת תקליטיםמקורעולם6 בנובמבר 2020תקליטור • הורדה דיגיטלית • הזרמת מוזיקה • תקליטסטנדרטית • דלוקסBMG • Darenoteקלטת שמעסטנדרטית12 בנובמבר 2020הורדה דיגיטליתסופר דלוקסיפן25 בנובמבר 2020תקליטורמהדורה יפניתוורנרברזיל5 בדצמבר 2020סטנדרטית
Disneymania (בעברית: דיסנימאניה) הוא אלבום מוזיקלי מסוגת הפופ, שמכיל בתוכו גרסאות כיסוי בביצוע אומנים שונים לשירים של דיסני, המשמש כאלבום הראשון בסדרת אלבומים בעלת אותו שם.
האלבום הופץ לראשונה ב-17 בספטמבר 2002 על ידי חברת התקליטים וולט דיסני רקורדס, כאשר הקלטת השירים החלה בשנת 1998 בהוליווד.
סינגלים שיצאו במסגרת האלבום כוללים את "I Wan'na Be Like You (The Monkey Song)" בביצוע להקת Smash Mouth, "Beauty and the Beast" בביצוע להקת Jump5 ו-"Reflection" בביצוע כריסטינה אגילרה, אשר הגיע למקום התשע עשרה ב-Adult Contemporary ובזכות הצלחתו חברת תקליטי RCA מימנה את אלבום הבכורה שלה, "Christina Aguilera".
לכל הסינגלים הופקו קליפים, בנוסף לשירים "Colors of the Wind" בביצוע אשנטי ו-Lil' Sis Shi Shi ו-"You'll Be in My Heart" בביצוע אשר.
האלבום נחשב להצלחה מסחרית, והגיע למקום החמישים ושניים בבילבורד 200 ולמקום הראשון במצעד אלבומי הילדים בארצות הברית.
ב-21 בפברואר 2003 האלבום הוכר כ-Music recording certification על ידי איגוד תעשיית ההקלטות האמריקאי, לאחר שנמכרו חמש מאות אלף עותקים שלו.
בשנת 1998 יצא אלבום האוסף "Stay Awake: Various Interpretations of Music from Vintage Disney Films" על ידי איי אנד אם רקורדס, אשר כלל גרסאות כיסוי לשירים קלאסיים של דיסני.
האלבום הביא השראה להפקת אלבום זה, אשר על פי דבריו של לואיג'י-תיאו קלברזה, נשיא חברת התקליטים וולט דיסני רקורדס, הוא נועד להתאים את שירי דיסני לאלף החדש.
כחלק מקידום האלבום, לפני הפצתו, היה אמור להיות ספיישל טלוויזיוני בו השירים היו אמורים להיות מבצועים על ידי האומנים בשידור חיי, כאשר הוא מעולם לא יצא לפועל.
כשהאלבום יצא הוא זכה להצלחה מסחרית ולביקורות חיוביות.
אלבום זה הביא ליצירת סדרת האלבומים "Disneymania" שכוללת בנוסף אליו עוד שישה אלבומים ושני אלבומי צד.
Disney Television Animation (DTVA; בעבר: וולט דיסני אנימציה (Walt Disney Television Animation); עד 1987: Walt Disney Pictures Television Animation Group) הוא אולפן הנפשה אמריקאי היוצר, מפתח ומפיק סדרות טלוויזיה מונפשות, סרטים, ספיישלים ופרויקטים אחרים.
זוהי חטיבה של ערוצי דיסני ברחבי העולם בטלוויזיה של וולט דיסני, בסופו של דבר בבעלות חברת וולט דיסני.
הוקמה בשנת 1984 במהלך הארגון מחדש והתאגדותה המחודשת של חברת וולט דיסני בעקבות הגעתו של מנכ"ל דיסני מייקל אייזנר.
Disney Channel Holiday Playlist הוא אלבום חג משנת 2012 שיצא ב-2 באוקטובר 2012. האלבום כולל אמנים הקשורים לערוץ דיסני כמו ברידג'יט מנדלר, בלה ת'ורן, זנדאיה, אדם היקס, רוס לינץ', האחיות מקליין וקוקו ג'ונס שרים גרסאות משלהם לשירי חג.
כמה שירים הוקלטו לפני הפקת אלבום זה, ואילו אחרים הוקלטו במיוחד עבורו.
"Discoteque" (בעברית: "דיסקוטק") הוא שיר שהוקלט על ידי הלהקה הליטאית דה רופ.
השיר ייצג את ליטא באירוויזיון 2021.
ב-17 בנובמבר 2020, נודע כי ליטא תופיע בחלקו הראשון של חצי הגמר הראשון של התחרות.
ב-15 בפברואר 2020, דה רופ ניצחו בקדם הליטאי לאירוויזיון 2020 עם השיר "On Fire".
לאחר מכן, רשות השידור הליטאית הכריזה כי היא תערוך קדם, ודה רופ יקבלו מקום אוטומטי בגמר הקדם.
ב-6 בפברואר 2021, דה רופ ניצחו בקדם, ונבחרו לייצג את ארצם באירוויזיון 2021.
ב-18 במאי 2021, הלהקה ביצעה את השיר בחצי הגמר.
בתום ההצבעות, הגיעה הלהקה למקום הרביעי עם 203 נקודות.
ב-22 במאי, בגמר התחרות, הגיעה הלהקה למקום השמיני עם 220 נקודות.
לייבנאס צ'רנובאס – הפקה, קלידים, מאסטרינג, מיקסינג, כתיבה
ויידוטאס ואליוקביצ'יוס – הפקה, קלידים, מיקסינג, שירה, כתיבה
רוברטאס באראנוסקאס – בס, קלידים, כתיבה
מתנאס בנישאוסקאס – גיטרה, כתיבה
מדינהתאריך יציאהפורמטחברת תקליטיםמקורעולם21 בינואר 2021הורדה דיגיטלית • הזרמת מוזיקהMusica Publica
"Disconnect" הוא שיר של להקת המוזיקה האלקטרונית הבריטית קלין בנדיט, והזמרת-יוצרת הוולשית מרינה דיאמנדיס.
השיר הולחן על ידי דיאמנדיס וג'ק פטרסון, הופק על ידי לוק פטרסון, ג'ק פטרסון ומארק ראלף, ויצא להורדה דיגיטלית ב-23 ביוני 2017. השיר הוא הסינגל הראשון של דיאמנדיס מאז אלבומה, Froot, משנת 2015, והאחרון שלה תחת שם הבמה "מרינה אנד דה דיימונדס", שלאחריו ידועה בשמה הפרטי בלבד, מרינה.
קלין בנדיט ודיאמנדיס ביצעו את השיר לראשונה שנתיים קודם לכן, בפסטיבל קואצ'לה 2015. בראיון ל-Idolator, כשנשאלה על השיר, אמרה גרייס צ'אטו, "השיר הזה, עם מרינה אנד דה דיימונדס, הוא שיר ממש מיוחד עבורנו, אבל מאז שביצענו אותו בלייב בקואצ'לה, ניסינו כיוונים שונים עבור ההפקה.
עכשיו אנחנו תוהים אם לחזור למקור, ואז לא יהיה צורך שתחכו שנתיים!" ג'ק פטרסון אמר, "יש כ-30 גרסאות שונות שלו במחשב הנייד שלי.
אני חושב שסיימנו אחת, למעשה - עבדתי עליה בדרך לניו יורק במטוס, תהיה לכם הפתעה נעימה בקרוב".
ב-1 ביוני 2016, שאלה דיאמנדיס את הלהקה לגבי תאריך היציאה של השיר דרך ציוץ בטוויטר.
צ'אטו הסבירה בראיון ל-BBC News כי השיר "עבר כמה שינויים".
מייק ואס מ-"Idolator" תיאר את השיר כ-"המנון דיסקו קודר על הבדידות שבחיים המודרניים".
"Disko" (הגייה: [ˈdíːskɔ]; בעברית: "דיסקו") הוא סינגל שהוקלט על ידי להקת הפופ הסלובנית LPS.
לאחר ניצחונו ב-EMA 2022, הקדם הסלובני לאירוויזיון, הוא נבחר לייצג את המדינה לאירוויזיון 2022, שהתקיים בטורינו שבאיטליה.
השיר יצא לאור ב-26 בנובמבר 2021, לצד כל שירי ה-EMA 2022, הקדם הסלובני לאירוויזיון.
הוא פורסם באופן הרשמי לשירותי הזרמות המוזיקה ב-1 באפריל 2022.
הווידאו קליפ של "Disko" פורסם ב-11 באפריל.
בקליפ מוצג גבר שנפרד מבת-זוגו במועדון לילה.
הוא שוקע לדיכאון ומתחיל להימכר לטיפה המרה.
יום אחד, בעודו רואה את חברתו לשעבר מנשקת את בן-זוגה החדש, הוא נופל לתוך נהר.
בסוף הקליפ הוא מוצא אישה חדשה, והופך שוב למאושר.
ב-8 באוקטובר 2021 נפתחה תקופת הגשת המועמדויות להשתתפות בקדם הסלובני לאירוויזיון.
היא הסתיימה ב-22 בנובמבר 2021. כל האמנים נדרשו להיות מתחת לגיל 30, ולהוציא לאור שלושה סינגלים לפחות באופן מסחרי.
יומיים לפני סגירת ההרשמה הודיעה RTVSLO, רשות השידור הסלובנית, כי 127 מוזיקאים הגישו את מועמדותם להשתתפות בקדם.
האמנים המתחרים ב-EMA Freš (תחרות מקדימה ל-EMA בה מתחרים אמנים חדשים על הזכות להשתתף בקדם הראשי) נחשפו ב-26 בנובמבר 2021 יחד עם שיריהם.
בין האמנים שנחשפו נמנתה להקת LPS עם "Disko".
לאחר כחודש מרגע שידור התוכנית המקדימה ל-EMA, LPS הוכרזו כאחד מארבעת האמנים שזכו להשתתף בקדם הסלובני לאירוויזיון.
ב-12 בפברואר 2022 התקיים חצי הגמר השני של EMA 2022, בו בוצע "Disko" על ידי הלהקה.
חברי LPS הגיעו למקום השני והעפילו לגמר התחרות.
הוא התקיים ב-19 בפברואר, ובסופו דורג השיר "Disko" במקום הראשון עם 103 נקודות.
ב-25 בינואר 2022 נקבע בהגרלת חצאי הגמר כי סלובניה תופיע בחלק הראשון של חצי הגמר הראשון.
סלובניה הופיעה חמישית, לפני אוקראינה ואחרי שווייץ.
ב-10 במאי 2022 ביצעה LPS את "Disko" על בימת חצי הגמר הראשון של אירוויזיון 2022. היא נכשלה בניסיון להעפיל לגמר התחרות, שהתקיים ב-14 במאי.
לאחר התחרות התברר כי מיקומה בחצי הגמר היה 17 עם 15 נקודות.
Disney Dreamlight Valley (בתרגום מילולי לעברית: עמק החלומות המוארים של דיסני) הוא משחק וידאו מסוגות הסימולציה וההרפתקאות שפותח והופץ על ידי חברת "Gameloft".
עלילת המשחק עוקבת אחר השחקן המגיע לכפר המאוכלס על ידי דמויות אייקוניות מסרטי דיסני ופיקסאר.
משימתו של השחקן היא לפתח את הכפר, להזמין דמויות נוספות להתגורר בו וכן לסייע לתושבים בהתמודדות עם קללה הגרמה להם לאבד את זכרונות העבר שלהם מחייהם בכפר.
המשחק שוחרר באופן מלא ב-5 בדצמבר 2023, אך בניגוד להכרזת המפתחים, המשחק הוא בתשלום.
עלילת המשחק מתרחשת בכפר בשם "עמק החלומות המוארים" (Dreamlight Valley), כפר קסום המורכב ממספר ביומות (אזורים) המאוכלס על ידי דמויות מתוך סרטי דיסני ופיקסאר.
המשחק מציג משחקיות לא ליניארית (בדומה למשחקים מסדרת "Animal Crossing" מבית נינטנדו) בה השחקנים מייצרים לעצמם אווטאר ומתגוררים בכפר.
הזמן בכפר מסתנכרן באופן אוטומטי עם הזמן בעולם האמיתי על פי השעון במחשב או בקונסולה איתם השחקנים משחקים.
השחקנים יכול לחקור את הכפר, לאסוף משאבים ולהשתמש בקסם שלהם כדי לנקות את הכפר מצמחים בשם "קוצי לילה", צמחים המכילים בתוכם קסם אפל המחזק את הקללה השוררת בכפר.
השחקנים יכולים לבשל מאכלים שונים בעזרת כיריים בביתם, מדורה או במסעדה של רמי העכבר.
השחקנים יכולים להרכיב בעזרת תחנות עבודה חפצים שונים בעזרת המשאבים שהם אספו קודם לכן.
לשחקנים ישנו מד אנרגיה המתרוקן ככל שהשחקנים משתמשים בכלים שברשותם או בקסם ועל מנת למלאו מחדש, על השחקנים לאכול מאכלים שבישלו או דברי מאכל שונים (כגון פירות, ירקות ודגים) המפוזרים ברחבי הכפר.
בנוסף, השחקנים יכולים להיכנס לביתם, שם מד האנרגיה מתמלא לבד באופן אוטומטי.
כאשר השחקנים אוכלים מאכלים שנותנים בונוס אנרגיה משמעותי, הם מקבלים סטטוס בשם "שבע" (well fed) בעזרתו הם מסוגלים ללכת בקצב מהיר יותר ברחבי הכפר.
השחקנים יכולים להניח ברחבי הכפר ובביתם רהיטים שונים, אותם הם יכולים למצוא בתוך "שקיות הפתעה" ברחבי הכפר או לרכוש אותם בחנות של הדוד קמצוץ.
השחקנים יכולים לשלוט על רוב המבנים בכפר כרצונם ולסדר אותם בכל צורה שיבחרו, בכך המשחק שם דגש על חופש יצירתי וכל כפר לא דומה לכפר אחר.
השחקנים יכולים לשנות את לבושם ואת הופעתם בכל זמן, כאשר השחקנים יכולים גם לעצב את הבגדים שברשותם במערכת עיצוב חופשית.
הכלים בהם השחקנים משתמשים לא יכולים לעולם להישבר או לצאת מכלל שימוש והשחקנים יכולים לאחסן את המשאבים שאספו במערכת אחסון (invetory) שלהם, אולם המקום בה מוגבל והשחקנים יצטרכו להרחיב אותה בעזרת תשלום (כסף במשחק).
המטבע הקיים בכפר נקרא "מטבע כוכב" והשחקנים יכולים להרוויח אותו בעזרת מכירת משאבים ומאכלים בדוכן של גופי.
השחקנים יכולים לרכוש מהדוכן של גופי זרעים של פירות וירקות אותם הם יכולים לשתול ברחבי הכפר ולגדלם.
בהמשך המשחק, לאחר שהשחקן הפך לחבר טוב של קריסטוף, הוא יכול לפתוח דוכן בכפר שמוכר משאבים (עצים, אבנים וכו').
בנוסף, בכפר קיימת חנות בבעלותו של הדוד קמצוץ הניתנת לשדרוג ובה נמכרים רהיטים ופרטי לבוש שונים אותם השחקנים יכולים לרכוש.
השחקנים יכולים להשתמש במטבעות על מנת לשדרג מבנים שונים ברחבי הכפר ובכך להגדיל את ההיצע שבהם (לדוגמה, שדרוג המסעדה של רמי נותנת לשחקן מרכיבי בישול נוספים לשימוש).
בעזרת מבנים הנראים כמו בארות מים קסומות, השחקן יכול להשתגר ממקום למקום בכפר בעזרת קסם (fast travel).
השחקנים יכולים לתקשר עם דמויות מתוך סרטי דיסני ופיקסאר, ביניהם גם דמויות הרשעים מהסרטים.
השחקן יכול ליצור חברויות עם הדמויות בעזרת שיחה איתם, נתינת מתנות, השלמת המשימות האישיות לכל דמות וחלוקת תפקידים.
השחקן יכול להעניק לרוב הדמויות בכפר תפקידים והן הופכות למלוות (לדוגמה, השחקן יכול לתת לדמות תפקיד שקשור לחקלאות ואז כאשר השחקן יקטוף ייבול שהוא שתל ביחד עם הדמות, הוא יקבל בונוס).
שימוש בדמויות המלוות בזמן הפעילות הרלוונטית מגדיל את מד החברות של הדמות עם השחקנים.
רמת החברות המקסימלית אליה ניתן להגיע היא רמה 10 ובכל עליית רמה, השחקנים מקבלים מאותה הדמות פריט לבוש או קישוט הרלוונטיים לדמות.
עלילת המשחק מתחילה כאשר השחקן מאס בחיי העיר והחליט לחזור להתגורר בבית הישן של משפחתו בכפר.
כאשר השחקן מגיע אל הבית, הוא נרדם ומתעורר בתוך כפר בשם "עמק החלומות המוארים".
בהמשך, ככל שהעלילה מתקדמת, השחקן מתחיל לחוות תחושת דז'ה וו, כאילו הוא התגורר בכפר בעבר.
כאשר הוא מתעורר בכפר, השחקן פוגש את הקוסם מרלין, שמספר לאחרון על עברו של הכפר: בעבר, הכפר אוכלס על ידי דמויות מסרטי דיסני ופיקסאר שהתגוררו ביחד בהרמוניה.
הכול השתנה כאשר השליט של הכפר עזב במפתיע וקוצי הלילה החלו להתפשט ברחבי הכפר.
התפשטות הקוצים הובילה לקללה בשם "השכחה" הגרמה לכל הדמויות לעזוב את הכפר ולחזור חזרה לעולמם המקורי (הסרט שממנו הן הגיעו) במטרה להגן על עצמם, אך עם הזמן אותן דמויות שכחו את הכפר.
בחלוף הזמן, הכפר הפך לכמעט נטוש ולמוזנח.
השחקן מחליט להישאר בכפר, להיפטר מקוצי הלילה ולעזור בשיקומו של הכפר.
השחקן מגלה בעזרת מרלין שבגופו ישנו קסם חזק בשם "אור החלום" (dreamlight) המסייע לו להיפטר מקוצי הלילה ולהיכנס לבית בו השחקן התגורר בילדותו.
לאחר שהשחקן מצליח לשחזר את אחד מזכרונותיו האבודים, הוא ומרלין מחליטים לחקור את הטירה הממוקמת בקצה הכפר, אך מגלים שהכניסה אליה חסומה על ידי קוצי לילה.
השחקן מצליח למצוא את הכלים המלכותיים בהם הוא יכול להשתמש לאיסוף משאבים ולאחר שעזר לכמה דמויות המתגוררות בכפר, הוא מצליח להיכנס ביחד עם מרלין לטירה.
בתוך הטירה, השחקן מגלה מספר דלתות המובילות לעולמות השונים בהם מתגוררות שאר הדמויות, אך הדלתות חסומות על ידי קוצי לילה.
השחקן צריך לאסוף מספיק קסם כדי לפתוח כל דלת ולהחזיר את הדמות מהעולם שלה בחזרה אל הכפר.
עם הזמן, השחקן מסייע לדוד קמצוץ לפתוח את החנות שלו, לגופי לפתוח את הדוכנים שלו, לעזור לרמי לשקם את המסעדה שהייתה לו בכפר, לעזור ל-Wall E לטפח גן ירק, לעזור למואנה לתקן את סירת הקאנו שלה במטרה שהיא תדוג דגים עבור הכפר.
השדרוגים מתאפשרים בעזרת חברת הבניה של הדוד קמצוץ, לה השחקן צריך לשלם בעזרת מטבעות על מנת שהעבודה תבוצע.
לאחר שהשחקן אוסף מספיק קסם ופותח גישה לביומות נוספות בכפר, הוא מוצא דמויות נוספות שנשארו מאחור בזמן השכחה כגון קריסטוף, דונלד דאק, אורסולה, סקאר, אמא גות'ל, אריאל, מיני מאוס ודמויות נוספות.
במהלך שיטוטם בכפר ושיקומו, השחקנים יכולים למצוא מעין "זכרונות" הקשורים לחייהם הקודמים בכפר.
חלק מהזכרונות מציגים קטעי יומן (הכתובים בשפה בה נעשה שימוש בסרט "אטלנטיס: האימפריה האבודה"), תמונות שונות של התושבים וכן קטעי יומן שנכתבו על ידי דמות האנטגוניסט: הנשכח.
מעין אלטר אגו אפל של השחקנים המייצג את הפחד מהתבגרות והרגשות השליליים שבאים ביחד איתה.
ככל שהשחקן מסייע לדמויות השונות, הוא לומד בהדרגה שהוא השליט האמיתי של הכפר ושהוא עזב את הכפר בעקבות התבגרותו, מה שיצר בעצם את דמותו של הנשכח וכן את הקללה על הכפר.
עדכונים נוספים למשחק הוסיפו את הדמויות אולף, מירבל מדריגל, סטיץ', סימבה, נלה, שריף וודי, באז שנות-אור, הפיה הטובה, ונלופי ואן שווייץ וג'ק סקלינגטון.
המשחק כעת מכיל מצב מרובה משתתפים בו השחקן יכול לארח מספר שחקנים דרך האינטרנט בכפר שלו וכן להתארח בכפרים של שחקנים אחרים.
כלי מלכותי חדש התווסף לשירות השחקן: שעון החול הקסום, בעזרתו השחקן יכול לפתוח מעין פורטלים לזמנים אחרים ולמשוט משם חפצים שונים.
למשחק נוספו דמויותיהן של רפונזל, גסטון ואיב (Wall-E) ולאחר שהשחקן מסייע להן במשימותיהן, הן יכולות לעבור לכפר של השחקן.
על מנת לפתוח אזורים שונים ברחבי אי האינסוף, על השחקן לאסוף Mist (בעברית: ערפל), מעין קסם המזכיר את "אור החלום" מהמשחק הראשי.
בנוסף, ניתן להיעזר בערפל גם לשדרוג שעון החול ובניית מכונות וחפצים שונים.
השחקן יכול להעביר את בתי הדיירים מהכפר שלו לאי האינסוף ובחזרה, אך הדמויות עצמן עדיין יכולות להישאר בכפר (השחקן יכול לכבות את האפשרות שהדמויות יופיעו בכפר, אך הן עדיין יופיעו כאשר השחקן ממלא משימות שקשורות אליהן).
ניתן לשחק במשחק ובהרחבה בחינם למנויי Apple Arcade בטלפונים מבוססי IOS.
חבילת ההרחבה הראשונה למשחק במסגרתה השחקן נשלח על ידי ג'אפר למקום בשם אי האינסוף, אי קסום אליו חלק מהדמויות ברחו לאחר פרוץ קללת השכחה.
השחקן מגיע לאי בעזרתו של מרלין ולומד שג'אפר נלכד בארמון (המזכיר את ארמון הסולטן מאגרבה) וכעת על השחקן לסייע לו להשתחרר.
על מנת להגיע לארמון, על השחקן לסייע לאיב, גסטון ורפונזל בבקשותיהן במטרה לקבל לרשותו את "תכשיטי הזמן", מעין אבנים קסומות הפותחות לשחקן את הדרך לארמון.
לאחר שהשחקן מגיע אל ג'אפר, ההרחבה מסתיימת והמשכה יגיע בצורת פרקים שיגיעו בחלקים עד הקיץ הבא (2024).
השחקנים מבקרים במקום חדש בשם "עמק הסיפורים".
נוסף כלי חדש לרשות השחקנים בשם "הרשת המלכותית".
הכלי נוצר על ידי פיות והשחקנים נעזרים בו כדי ללכוד קטעי סיפורים שברחו.
חבילת ההרחבה מעניקה לשחקן אפשרות לבקר במקום חדש בשם "עמק הסיפורים" ולנסות לפתור קונפליקט רב שנים בין אל השאול האדס לבין המכשפה מליפיסנט.
+דמותמדבב/תסרטאנהלשבור את הקרחאריאלג'ודי בנסוןבת הים הקטנהבלטרם הוכרזהיפה והחיהבאז שנות-אורטים אלןצעצוע של סיפורדונלד דאקיקום מיקי מאוסאלזהלשבור את הקרחהנסיך אריקכריסטופר דניאל בארנסבת הים הקטנהאיבוול-Eג'יניאלאדיןגופייקום מיקי מאוסאמא גות'לדונה מרפיפלונטרג'יימס פ.
סאליבןג'ון גודמןמפלצות בע"מקריסטוףמאט לואבלשבור את הקרחמאווימואנהמרליןהחרב באבןמיקי מאוסברט איוואןיקום מיקי מאוסמיני מאוסיקום מיקי מאוססטפני ביאטריסאנקאנטומואנהאאוליאי קרבאליומואנהנלהמוירה קלימלך האריותאולףג'ק גריןלשבור את הקרחראלףבריאן ט.
דלייניראלף ההורסרמיפאטון אוסוולטרטטויסקארמלך האריותסימבהמלך האריותהדוד קמצוץיקום מיקי מאוססטיץ'לילו וסטיץ'אורסולהפאט קרולבת הים הקטנהוול-Eשריף וודיצעצוע של סיפוראיבוול-Eגסטוןהיפה והחיהרפונזללא ידועפלונטרג'ק סקלינגטוןלא ידועהסיוט שלפני חג המולדהפיה הסנדקיתברברה דיריקסוןסינדרלהג'אפרלא ידועאלאדיןונלופי ואן שווייץקת'רין רפקהראלף ההורס
בנוסף, דמותו של פואה, חזיר המחמד של מואנה מצורף למשחק בתור חיית מחמד עבור השחקן.
המשחק מהווה את הופעתה האחרונה של פאט קרול (המדבבת של אורסולה) לפני שזאת נפטרה ב-30 ביולי 2022 בגיל 95.
ההפצה המוקדמת קיבלה ביקורות חיוביות בהשקתה בחודש ספטמבר 2022.
המשחק שוחרר בהפצה רשמית ב-5 בדצמבר 2023 ביחד עם חבילת ההרחבה הראשונה – קרע בזמן.
כמו כן, הוכרז שלמרות הבטחות המפתחים, המשחק יהיה בתשלום.
ב-15 בספטמבר 2022, בחשבון הטוויטר של המשחק צוין שמעל מיליון שחקנים עד כה שיחקו.
+שנהפרסקטגוריהתוצאההפניה2022Golden Joystick Awardsההפצה המוקדמת הכי טובהמועמד2023The Steam Awardsשב בנוח והירגעמועמדהמשחק המשפחתי של השנהמחכה להכרזה
Dish Network או DISH- DIgital Sky Highway היא חברת תקשורת אמריקאית שמספקת טלוויזיה בתשלום ושירותי אינטרנט.
החברה נמצאת בבעלות מייסדה צ'רלי ארגן שביחד עם חברי משפחתו הם בעלי רוב המניות.
בשנת 1980 צ'רלי ארגן הקים חברה בשם EchoStar השהייתה מפיצה שירותי טלוויזיה.
בשנת 1992 היא קיבלה רישיון לאספקת שירותי טלוויזיה דרך לוויין ובדצמבר 1995 שוגר בהצלחה הלוויין EchoStar I.
בשנת 1996 הוקם מותג DISH Network למכירת שירותי טלוויזיה בלוויין ללקוחות ביתיים.
בינואר 2008 הוחלט לפצל טכנולוגיה ותשתית.
בעקבות כך הוקמה DISH Network Corporation ו-EchoStar Corporation שהייתה אחראית על הצד הטכנולוגיה והלוויינים.
ארגן נותר הנשיא של החברות.
בשנת 2011 EchoStar רכשה חברה Hughes Communications תמורת 1.3 מיליארד $ ואיתה קיבלה תוספת של כ-1.4 מיליון לקוחות.
בשנת 2011 רכשה מספר חברות שהיו על סף פשיטת רגל.
רכישות אלו כללו בין היתר חברה בלוקבסטר.
בשנת 2017 חלק מהתחומים שהיו באחריות DISH עברו ל-EchoStar.
ב-8 באוגוסט 2023 הוכרז על איחוד מחדש של החברות.
תהליך ארגון מחדש צפוי להסתיים בסוף 2023.
תאריך שיגור חללית אתר שיגור/משגר יצרן הערות 8 באוגוסט 2003 EchoStar 9 Sea Launch זניט 3SL SSL בבעלות משותפת עם אינטלסט (Galaxy 23) 5 ביולי 2012 EchoStar 17 מרכז החלל הגיאני אריאן 5 SSL היה חלק של צי בבעלות יוז.
18 בדצמבר 2016 EchoStar 19 נמל החלל קייפ קנוורל אטלס 5 SSL היה חלק של צי בבעלות יוז.
16 במרץ 2017 EchoStar 23 נמל החלל קייפ קנוורל פאלקון 9 SSL 8 ביוני 2017 EchoStar 21 קוסמודרום בייקונור פרוטון M SSL 11 באוקטובר 2017 EchoStar 105 מרכז החלל קנדי פאלקון 9 איירבוס בבעלות משותפת עם SES (SES-11) 29 ביולי 2023 EchoStar 24 נמל החלל קייפ קנוורל פאלקון כבד SSL
"Disease" (בעברית: "מַחֲלָה") הוא שיר של הזמרת-יוצרת האמריקאית ליידי גאגא.
הוא יצא לאור ב-25 באוקטובר 2024, באמצעות חברת התקליטים אינטרסקופ רקורדס.
ב-18 באוקטובר 2024, פלטפורמות הסטרימינג עדכנו את הדיסקוגרפיה של גאגא בשבע רצועות שונות משבעה אלבומים כדי לאיית את המילה "Disease", ורמז על פרויקט קרוב.
שלושה ימים לאחר מכן, יציאת הסינגל אושרה על ידי חברת התקליטים שלה דרך אתר אינטרנט שנשמר מראש.
האתר החשוף תיאר תקלה של המשפט "אני יכולה לשחק את הרופא" על גבי מסך שחור.
לצד ההכרזה, גאגא חשפה גם את המילים של השיר וכן את הלוגו הרשמי.
גאגא שיתפה פוסטר פרסומי יחד עם תאריכי פרסום גלובליים והשעה המדויקת בטוויטר שלה באותו יום.
"Disease" יצא לאור ב-25 באוקטובר, כסינגל המוביל מתוך אלבום האולפן הקרוב של גאגא, שיצא לאקרנים ב-7 במרץ 2025.
אורכו של השיר הוא שלוש דקות ו-49 שניות.
השיר בסוגת אלקטרופופ, פופ אפל, סינת'-פופ, ושיר דאנס אלקטרונית, עם השפעות רוק גותי, רוק תעשייתי , פופ, רוק, דאנס ורייג'.
הוא כולל ביטים כבדים ב-EDM ובטכנו, גיטרות גראנג'יות והרמוניות שכבות מבשרות רעות.
המבקרים מצאו כי "Disease" דומה מבחינה נושאית לסינגלים של גאגא "Bad Romance" (2009) ו-"The Cure" (2017)" ונצפה כ"חזרה לצורה", המזכירה את עבודתה המוקדמת.
השיר התקבל היטב על ידי מבקרי מוזיקה.
אלכסה קאמפ ממגזין סלנט שיבחה את "Disease" והרגישה שהשיר מזכיר מבחינה סגנונית את המוזיקה באלבומים של גאגא כמו The Fame Monster (2009) ו-Born This Way (2011).
היא ציינה כי "המילים של השיר מסתמכות במידה רבה על קלישאות, [...] אם כי, ההפקה של הרצועה עמוקה מאודה ומוכיחה שהיא מספקת מספיק כדי לעמוד אפילו בשורה כמו 'אני יכולה להריח את המחלה שלך'".
אלכסיס פטרידיס מהגרדיאן דירג את השיר 4 מתוך 5 וציין כי "לאחר ריצה של בלדות כוח וסטנדרטים של ג'אז, [...] סינגל הסינתפופ הזה הוא תזכורת לגאגא של פעם, בעודו עדיין משתלב בעידן הפרחחים של היום".
בביקורת חיובית, ביאנקה בטנקורט מההרפרס בזאר ציינה כי "Disease" הוא "גאגא הקלאסית בצורה הטובה ביותר, תוך שהיא משתמשת באלמנטים של פופ, רוק, ריקוד וזעם עם תולעי האוזניים של מילות השיר החותמות של הכוכבת".
מחברים מ-Consequence ציינו כי השיר היה "טראק פופ אפל, פועם ונואש שמרגיש כמו חזרה לצורה לאחר שנים שבהן גאגא הרחיבה את רפרטואר ההופעות שלה".
+ תאריכי יציאות לאור ופורמטים עבור "Disease"אזורתאריך יציאהפורמט (ים)חברת תקליטיםמקורכלל העולם25 באוקטובר 2024הזרמת מוזיקה • הורדה דיגיטליתאינטרסקופאיטליהאיירפליייוניברסל מיוזיקארצות הבריתרדיו להיטים עכשווייםאינטרסקופ
Disney Infinity (בתרגום חופשי לעברית: "דיסני אינסוף") הוא משחק פעולה-הרפתקאות משנת 2013 שהוצא לאור על ידי .
הוא שוחרר באופן רשמי ב-15 בינואר 2013.
המשחק משתמש בפסלונים שסונכרנו עם המשחק, ובכך פותחים דמויות מסרטי חברת וולט דיסני ופיקסאר המקיימות אינטראקציה ויוצאות להרפתקאות במשחק.
המשחק שוחרר ל-Xbox 360, פלייסטיישן 3 ו-Wii U באוגוסט 2013. גרסת המשחק למחשבים שוחררה ב-14 בנובמבר 2013. תקציב המשחק הוערך בכמעט 100 מיליון דולר.
משחק ההמשך, , שוחרר ב-23 בספטמבר 2014. המהדורה השלישית, , שוחררה ב-30 באוגוסט 2015 ונתמכה גם ב-Apple TV.
משחק זה שוחרר מאוחר יותר גם ל-Microsoft Windows.
Dispatch הוא משחק וידאו מתמשך מסוגת ההרפתקאות-פעולה ו שמפותח ומופץ על ידי חברת "AdHoc Studio".
יצא לאור לקונסולות פלייסטיישן 5 ולמחשבים המריצים "Microsoft Windows", בפרקים שבועיים החל מ-22 באוקטובר 2025 ועד 12 בנובמבר 2025.
המשחק מבוסס על מערכת דיאלוגים מרובי-בחירה (Dialogue Trees) שמעצבים את התקדמות העלילה בהתאם לבחירות השחקן.
מרכיב מרכזי נוסף במשחק הוא ניווט הצוות על גבי מפה בשם "Superhero Dispatch Network" (SDN), שבה על השחקן לשלוח גיבורים למשימות בהתאם לסטטיסטיקות ולמאפיינים הייחודיים של כל דמות, תוך ניהול מחזורי טעינה (Cooldowns).
בנוסף, המשחק כולל מיני-משחק של פריצה למערכות מידע, שבו נדרש מהשחקן לנווט במהירות דרך מסלולים ולבצע רצפי פעולות בזמן אמת (Quick Time Events).
במשחק מגלם השחקן את רוברט רוברטסון (אהרון פול), גיבור-על לשעבר אשר נאלץ להתחיל לעבוד כמתאם קריאות חירום בצוות של גיבורי-על חדשים לאחר שחליפתו הושמדה בקרב.
המשחק מתואר כ" של גיבורי־על".
המשחק מפותח על ידי חברת "AdHoc Studio", שמורכבת ממפתחים לשעבר של חברת "Telltale Games", אשר עבדו על משחקים כגון "המתים המהלכים", "The Wolf Among Us" ו-"Tales from the Borderlands".
הפרויקט החל במקור כתוכן בלייב-אקשן, בהשראת הפרסומות של This Is SportsCenter מבית ESPN.
עם זאת, בשל מגפת הקורונה הופסק הפיתוח, וצוות הסטודיו העביר את תשומת הלב לפרויקטים אחרים, בהם "The Wolf Among Us 2".
מאוחר יותר, הוחלט לעבד את הפרויקט מחדש.
המשחק הוכרז לראשונה ב-12 בדצמבר 2024 במסגרת טקס "The Game Awards".
צוות השחקנים כולל שמות בולטים כגון: אהרון פול, ג'פרי רייט, לורה ביילי, ארין יבט, שון מקלאקלין, צ'ארלי וייט, אלנה פירס, טרוויס וילינגהאם, ג'ואל הייבר, לאנס קנסטופוליס, להקת "Thot Squad", יאנג גרֵיְוי ומתיו מרסר.
ב-29 במאי 2025 הופצה גרסת דמו של המשחק בפלטפורמת "סטים" וזכתה לביקורות חיוביות במיוחד מהשחקנים.
המשחק אף נבחר להיכלל בפסטיבל הסרטים טרייבקה 2025.
ב-21 ביולי 2025 הודיעה "Critical Role Productions" על שותפות עם "AdHoc Studio", שתכלול מוצרים נלווים למשחק, משחקי קופסה ועיבוד אנימציה.
במסגרת ההסכם, תשתתף "AdHoc" גם בפיתוח משחק חדש ביקום העלילתי של "Critical Role".
ב-16 בספטמבר 2025 פורסם כי המשחק יופץ בפרקים שבועיים החל מ-22 באוקטובר ועד ל־12 בנובמבר 2025. בנוסף הוכרזה גרסת דלוקס מיוחדת הכוללת ספר אומנות דיגיטלי וארבעה קומיקסים דיגיטליים לצד המשחק המרכזי.
DivX הוא אלגוריתם לקידוד ודחיסה מאבדת נתונים (lossy compression) של אות וידאו.
DivX משתמש בדחיסת MPEG-4 חלק 2, שמתפשרת על איכות הווידאו כדי לקבל דחיסה טובה יותר (כלומר צריכת הזיכרון פחותה).
היתרון ביחס לפורמט DVD המבוסס על דחיסת MPEG-2 שאף היא מאבדת נתונים הוא בגודל תוצר הווידאו המכווץ.
לפיכך ניתן להשתמש בקידוד זה לשמירת סרטים בצורה יעילה, ולהעברת מידע באינטרנט או ברשתות אלחוטיות אחרות בשימוש חסכוני יותר ברוחב פס.
הדחיסה המשופרת, מאפשרת לאחסן סרט עלילתי סטנדרטי, על CD בגודל 700MB, באיכות טובה.
ואכן רוב הסרטים המופצים באינטרנט תחת פורמט זה מותאמים לאחסון על CD.
קיימת גרסה חופשית דומה לפורמט זה שנקראת XviD.
מבחני איכות שנעשו באתר Doom9.org בשנים 2003-2005 העלו ש-XviD עולה בביצועיו על DivX.
ドゥ・アズ・インフィニティ) Do As Infinity) היא להקת ג'יי-פופ/רוק יפנית שהופיעה לראשונה ב-29 בספטמבר 1999 עם הסינגל הראשון שלה, "Tangerine Dream".
שלושה מן השירים שלה נבחרו לשמש כשירי פתיחה/סיומת של סדרת האנימה המצליחה אינויאשה.
הלהקה התפרקה ב-29 בספטמבר 2005, יום לאחר היציאה של אלבום האוסף האחרון שלהם "Do the A side", לאחר קריירה מצליחה שנמשכה 6 שנים.
הלהקה התאחדה מחדש בהרכב חלקי בשנת 2008 והיא פעילה עד היום.
אחד השירים החדשים שלה: "Kimi Ga Inai Mirai" - נבחר כשיר הפתיחה לסדרת ההמשך של אינויאשה - "המערכה האחרונה" בשנת 2009.
תאריך לידה: 4 באפריל 1972
תפקיד: מילים, גיטרה, ליווי שירה
דאי נאגאו התחיל כמלחין ללהקה חובבנית.
אחרי שהלהקה התפרקה, נאגאסו המשיך להלחין שירים והוא שלח קלטות דמו ליותר מ-50 חברות הקלטה ביפן.
בסופו של דבר, חברת התקליטים "Avex Trax" שכרה את נאגאו כמלחין.
הוא קיבל מיד את המשימה להלחין שירים לאיומי האמאסאקי והיטומי.
נאגאו ערך אודישנים ללהקה חדשה, אותה הוא רצה להקים וטומיקו ואן כזמרת הראשית וריו אווואטארי כגיטריסט נבחרו.
ב-29 בספטמבר 1999, השלישייה הוציאה את הסינגל הראשון שלה- "Tangerine Dream" וערכה מסע הופעות בשיבויה טוקיו.
הם הופיעו במספר רב של מקומות, החל משיבויה לפוקואוקה וערים אחרות.
את שאר שנת 1999 העבירה הלהקה בהופעות רחוב ובהופעות קטנות בחנויות תקליטים בכל רחבי המדינה.
הם גם השתתפו באירועים כלל ארציים ובהם פסטיבל בעיר הולדתה של טומיקו, קומאמוטו.
שרשרת הופעות הרחוב האגדית שלהם הסתיימה בהופעה האלף, בקונצרט חינמי למעריצים שלהם שנערך בשיבויה.
Do As Infinity הוציאו את הסינגל השני שלהם, " Heart", ב-8 בדצמבר של אותה שנה והלהקה המשיכה להופיע בתוכניות רדיו ובאירועים קטנים.
את סיומה של אותה שנה העבירה Do As Infinity בקונצרט לספירה לאחור לשנת 2000 במועדון "ולפארה".
הסינגל השלישי של הלהקה, "Oasis", יצא ב-26 ביוני 2000. זהו היה השיר הראשון של Do As Infinity שעבר את המקום ה-30 במצעד של אוריקון והשיר נבחר לשיר פרסומת של קו מוצרי טיפוח יפני.
Do As Infinity עשו לאט את דרכם לאור הזרקורים.
הסינגל "Yesterday & Today", יצא ב-23 בפברואר ונבחר לשיר הנושא של סדרת הדרמה הפופולרית "ניסנן נו קוי".
השיר בי-סייד מתוך הסינגל, "Raven", נבחר לשיר הסיום לסרט האימה "יוזומאקי" מה שנתן ללהקה חשיפה נוספת.
הסינגל "Yesterday & Today" היה הסינגל המצליח ביותר של הלהקה והוא הגיע למקום ה-10 במצעדים של אוריקון.
"Break of Dawn" האלבום הראשון של הלהקה, שיצא רק חודש אחרי הסינגל "Yesterday & Today", הגיע כבר ביציאתו למקום 3 במצעדים של אוריקון.
הלהקה המשיכה לעשות הופעות ציבוריות והופעות ברחבי יפן.
ב-2 באוגוסט של אותה שנה, הסינגל החמישי של הלהקה "rumble fish", יצא.
הסינגל שימש כשיר הנושא של הסרט המצליח "קאמן גאקורן".
בסוף נובמבר של אותה שנה, הלהקה הוציאה את הסינגל "We are", שיר בנושא חג המולד, לכבוד סיומה של אותה שנה.
הלהקה סיימה את השנה עם עוד ספירה לאחור, שוב, במועדון "ולפארה".
שנת 2001 הייתה שנה עמוסה מאוד ל־Do As Infinity.
עם אלבום אחד ושישה סינגלים, השלישייה הייתה כבר ותיקה בתעשייה, אבל הם עדיין לא הופיעו בטלוויזיה הארצית.
דבר זה השתנה עם היציאה של הסינגל ה-7 של הלהקה, "Desire".
השיר הופיע בתוכנית הפופולרית "Music Station" והשיר והלהקה זכו לחשיפה ארצית.
ההופעה בטלוויזיה הרחיבה אפילו יותר את בסיס המעריצים של הלהקה, מה שעזר לסינגל הבא שלהם "New World" להגיע למקום ה-1 במצעדים של אוריקון, כבר בהופעתו הראשונה.
בחודש שלאחר מכן הלהקה הוציאה את ה-DVD הראשון שלה, שכלל קליפי וידאו לתשעה מהלהיטים של הלהקה.
הסינגל ה-8 של הלהקה, "טוקו מאדה" (הרחק מכאן), יצא ב-25 באפריל וכחודש אחריו יצא הסינגל "Week!" בסוף מאי.
ב-27 ביוני יצא הסינגל "פוקאי מורי" (יער עמוק), שנבחר לשיר הסיום השני של סדרת האנימה- אינויאשה.
שארית השנה שימשה להכנות למסע הופעות נוסף של הלהקה שיתחיל בנובמבר, מעט אחרי היציאה של הסינגל ה-11 "בוקנשה טאצ'י" (הרפתקאות) והאלבום השלישי, "Deep Forest", שהגיע למקום ה-1 במצעדים של אוריקון.
שנת 2002 התחילה עם הופעה של טומיקו באלבום צדקה של Avex וביציאה של הסינגל ה-12 של הלהקה, "הי נו אטארו סאקאמיצ'י" (גבעה שטופת שמש) חודש לאחר מכן.
לאחר היציאה של אלבום האוסף הראשון שלהם, "Do The Best", הלהקה טיילה לטאיוואן והונג קונג באפריל לקמפיין מיוחד.
הלהקה צברה פופולרית גדולה גם מחוץ ליפן ומשכה כ-500 מעריצים להופעה שלה בחנות המוזיקה המפורסמת HMV בהונג קונג.
הלהקה הייתה מועמדת ל"דיסק הזהב" ביפן לאלבום הפופ & רוק של השנה וניצחה.
הם הוציאו את הסינגל ה-13 שלהם ביולי, דאבל איי סייד, "Under the sun/under the moon" ובאוגוסט, יצאו למופע הופעות נוסף ביפן.
הסינגל הבא של Do As Infinity, "שינג'יטסו נו אוטה" (שיר אמיתי), יצא ב-30 באוקטובר ושימש כשיר הסיום ה-5 של סדרת האנימה המצליחה אינויאשה.
למרות ההצלחה שלהם, Do As Infinity רצו להראות למעריצים שלהם שהם לא שכחו אותם.
הם פרסמו באתר שלהם בקשה למעריצים, לשלוח סיפורים קצרים, להשתמש בהוצאות הקודמות של הלהקה כמקורות השראה ולשבץ את המילה "שינג'יטסו" (אמת) איפשהו בסיפור.
הסיפורים הקצרים הללו, תחת הכותרת "Your Truth", פורסמו כספר.
בסוף אותה שנה, Do As Infinity יצאו לסיבוב הופעות נוסף ופרסמו את האלבום הרביעי שלהם, "True Song".
Do As Infinity פתחו את שנת 2003 עם היציאה של הסינגל ה-15 של הלהקה, "מהו נו קוטובה ~Would You Marry Me?~ " (מילת הקסם ~Would You Marry Me?~).
השיר הפך לאחד מהשירים הפופולרים ביותר בחתונות ביפן.
הסינגל הבא של הלהקה "הונג'יטסו ווה סייטן נארי" (היום עומד להיות יום טוב) זכה גם הוא לפופולריות גדולה.
"הייראגי" (צינית-(סוג של צמח)), סינגל הבא של הלהקה, יצא בתחילת נובמבר ושבועיים אחריו, יצא האלבום ה-5 של הלהקה, "Gates of Heaven".
הלהקה לקחה הפסקה קצרה והופיעה בניו יורק ובדאלאס במהלך קיץ 2004 וכמו כן הם הופיעה בקוריאה בזמן "שבועה הידידות של קוריאה & יפן".
בתחילת שנת 2005 הלהקה הוציאה את האלבום האחרון שלה, "Need Your Love" ויצאה למסע הופעות נוסף.
ב-27 ביולי Do As Infinity הוציאו את הסינגל האחרון שלהם, "TAO".
הסינגל שימש כשיר הנושא של משחק הRPG המצליח, "Tales of Legendia".
ב-14 בספטמבר 2005 Do As Infinity הודיעו שהלהקה תתפרק ב-29 בספטמבר, בדיוק 6 שנים מהיום שהסינגל הראשון שלה, "Tangerine Dream" יצא.
ההופעה האחרונה שלהם הייתה ב"ניפון בודוקאן" ב-25 בנובמבר.
מאז פירוק הלהקה, טומיקו ואן, הזמרת הראשית, יצאה בקריירת סולו.
היא הוציאה את האלבום הראשון שלה, "FAREWELL", ב-29 במרץ 2006. ריו אוווטארי, הגיטריסט, הצטרף ללהקה חדשה "Missile Innovation" שהוציאו את הסינגל הראשון שלהם "אודורו יו Honey" ב-1 בפברואר 2006. ריו עבד גם עם מוזיקאים כמו איומי האמאסאקי, אוטסוקה איי ו-AAA.
דאי נאגאו עובד תחת חברת התקליטים "True Song Music" ומלחין שירים למוזיקאים רבים.
"הי נו אטארו סאקאמיצ'י (גבעה שטופת שמש)" (2002)
"מהו נו קוטובה (מילת הקסם) Would you marry me?" (2003)
"הונג'יטסו ווה סייטן נארי (היום עומד להיות יום טוב)" (2003)
Diwon (נולד 2 במאי 1979, ה' באייר ה'תשל"ט) 1979) (מבוטא די-ווֹן) הוא מפיק מוזיקלי ו-DJ יהודי אורתודוקסי מברוקלין.
תחת שמו הרשמי, ארז סאפאר, הוא מכהן כמנכ"ל Shemspeed, חברת תקליטים עצמאית וסוכנות לקידום מכירות אמריקאית בשיתוף עם חברת הקלטות נוספת, Modular Moods.
סאפאר נולד ב-2 במאי 1979, בסן דייגו, קליפורניה להורים יהודים אמריקאים ממוצא תימני.
גדל בבית יהודי אורתודוקסי וגם כיום הוא יהודי אורתודוקסי.
בילה חלקים מנעוריו בטוקיו, צ'ארלסטון שבדרום קרוליינה, נאפולי, וסקוקי באילינוי.
למד בבית ספר תיכון בוושינגטון די.
סי., "תיכון אתיקה בוושינגטון" וב-2003 סיים את לימודיו עם תואר ראשון באוניברסיטת מרילנד ועבר לברוקלין.
הקריירה המוזיקלית של סאפאר החלה בשנת 2001. באותה שנה הוא הקים "Modular Moods", חברת תקליטים עצמאית, והחל להופיע תחת הכינוי DJ הנדלר, בערבוב סגנונות של היפ הופ, אפרוביט ומוזיקה ערבית, באולמות ברחבי ארצות הברית.
באותה שנה, השנייה שלו באוניברסיטת מרילנד, סאפאר יסד את "Juez" (עיוות של ג'אז וג'וז, יהודים באנגלית), רביעיית כלייזמרים בג'אז שבה הוא ניגן בתופים, יחד עם מתיו ווסטסטיין, חברו לספסל הלימודים, (ניגן בחצוצרה), גלעד סאברי (ניגן בסקסופון) ויושי פרוכטר (ניגן בגיטרה בס).
הלהקה התפרקה רשמית בשנת 2007.
בשנת 2005 השיק סאפאר את פסטיבל המוזיקה הספרדית, מאמץ שנתי להביא את מוזיקה הספרדית לקהל גדול יותר.
פסטיבל של שבעה ימים מתקיים מדי שנה בחודש דצמבר באזור חנוכה במקומות ברחבי ניו יורק.
הניו יורק טיימס תיאר את הפסטיבל כבעל "ההרכב האקלקטי של אמנים מסורתיים ועכשוויים, כולל רבים המוקדש פיוזינג צלילים שונים או גישור חדשים וישנים".
"Shemspeed" פרסמה בשנת 2010 אלבום אוסף מפסטיבל המוזיקה הספרדית, "Vol.
את השירים ביצעו אמנים יהודים מפורסמים, כולל מתיסיהו, בת פרעה, דיסקרייב ולהקת המושב.
בשנת 2007, נבחר סאפאר ל"Forward 50", רשימה שנתית של היהודים המשפיעים ביותר בעולם שנבחרו על ידי העורכים של Forward.
הוא נבחר בזכות עבודתו כ-DJ הנדלר, הקמת Modular Moods, הקמת והפעלת הפסטיבל ספרדי, והקמה באותה שנה של Shemspeed.
וילג' ווייס הצהיר כי "בתור מפיק ו-DJ [סאפאר] הוא בין ההרפתקנים ביותר בזירת המוזיקה היהודית החדשה".
בשנת 2008 החליט סאפאר להחליף את הכינוי DJ הנדלר לטובת Diwon, שהיה אמור להוביל את קול המוזיקה המזרח תיכונית וחזרה לשורשים התימניים שלו.
המשמעות של Diwon היא ספר שירים בפרסית ואורדו.
"עם DJ הנדלר התחלתי עוד לפני שהפכתי ל-DJ, ואני אף פעם לא הרגשתי שזה אני - זה לא ממש מתאים", אמר סאפאר כשהסביר את הצעד שלו, "בביצוע המוזיקה התימנית תחת השם DJ הנדלר, השם היה נשמע קצת מגוחך ...
Diwon פרסם שורה של מיקסטייפים, מאשאפים ורמיקסים, שרבים מהם זמינים להורדה בחינם באתר האינטרנט שלו.
בשנת 2009, חבר Diwon לגיטריסט מטקסס, Dugans, והם הקימו ביחד את "Dreams In Static".
הצמד הוציא את "Serene Poetic" על אריך נגן ב-2 בפברואר 2010. פארווערטס כתב שהאלבום "משתרע מהעולם, רוק פוסט, אלקטרו אינסטרומנטלי היקום".
Diwon עובד כיום על אלבום סולו הבכורה שלו, כמו גם בהפקת האלבום המתקרב של Y-Love, "זוהי אחדות" (השם המקורי הוא "This is Unity"), שאמור לצאת לחנויות בתחילת שנת 2012.
Diwon וג'יימס קולמן יצרו יחד את הרכב הפופ "Bonhom".
הצמד הוציא את הסינגל "Live for Now", המשותף להם ולניסים, בשנת 2013.
DistroWatch הוא אתר המספק מידע אודות הפצות לינוקס, תוכנות חופשיות ו/או מבוססות קוד פתוח.
האתר הוקם והחל לפעול ב-31 במאי 2001, על ידי לדיסלב בודנר אשר היה עורכו עד 17 בנובמבר 2008, שאז החליפו כעורך כריס סמארט.
האתר מספק חדשות, סטטיסטיקות, דירוגי פופולריות, ומידע נוסף, אודות הפצות לינוקס, תוכנות חופשיות/מבוססות קוד פתוח, ומערכות הפעלה דמויות יוניקס, כ-Opensolaris, מיניקס, ו-BSD.
האתר מכיל כיום מידע אודות מאות הפצות, ובו השוואות מקיפות בין חבילות תוכנה והפצות שונות, מחירי ההפצות והתאמתם לארכיטקטורות מעבד שונות.
מדי יום שני מוציא האתר סיכום אודות המתרחש בעולם הפצות הלינוקס על בסיס שבועי.
דירוגי הפופולריות של ההפצות מבוססים רק על פופולריות של צפייה בדפים של ההפצות השונות באתר, ולא על נתונים חיצוניים, ולכן משקפים אולי התעניינות בהפצה, אך לא מעבר לכך.
"Do It Well" (בעברית: "עשה זאת היטב") הוא הסינגל הראשון מתוך אלבומה השישי של הזמרת האמריקאית ג'ניפר לופז, Brave.
הסינגל זכה להצלחה מתונה במצעדים, אך עדיין הצליח לקדם את האלבום.
הסינגל נכתב והופק בידי הזמר ראיין טדר ונשלח לתחנות הרדיו לקראת סוף 2007 רוב הביקורות על השיר היו טובות, ואתר הרולינג סטון אף ציין כי זהו השיר היחיד באלבום המאפשר לופז לבטא את ייחודה בריקוד אותו רוקדת בקליפ.
השיר נכתב על ידי ראיין טדר, לאונרד כסטון, אניטה פורי, ופרנק וילסון.
הווידאו קליפ בוים על ידי דייוויד לה-שאפל שהפיק גם את הווידאו קליפ עבור להיטה, "I'm Glad".
לשיר יצא ווידאו קליפ אשר מציג מאופרת, נמצאת במועדון, בכבישים, ובמקומות רנדומליים.
בווידאו קליפ ניתן לראות את לופז מחזיקה סמארטפון, ועל הצג ניתן לראות ילד עם כובע של אופה.
הווידאו קליפ הוא קצבי בדיוק כמו השיר, וניתן לראות את לופז בשילוב של רקדניות רבות רוקדות לפי הקצב.
עוד משהו מסקרן שניתן היה לראות בווידאו קליפ זהו את לופז בבמה בתוך רחבת ריקודים, דבר אשר מזכיר קטע מהווידאו קליפ של שירה, "On the Floor".
נכון ל-23 ביולי 2017, הווידאו קליפ צבר למעלה מ-21 מיליון, ולמרות הפערים שנוצרו עם השנים הוא הפך לווידאו קליפ נצפה מאוד בערוץ ה-Vevo של הזמרת.
במצעדים הסינגל זכה להצלחה נאה כאשר במצעד שירי הדאנס קלאב שבארצות הברית הצליח להגיע בשיאו למקום ה-1, והפך שם לאחד מהשירים המצליחים ביותר של הזמרת.
dmesg (קיצור של "display message" - הצגת הודעות) היא פקודה ברוב מערכות ההפעלה של לינוקס ויוניקס המציגה את ההודעות המתקבלות מליבת מערכת ההפעלה.
כאשר מערכת המחשב מאותחלת תחילה נטענת הליבה לזיכרון.
בשלב זה מנהלי התקנים המצויים בליבה מוגדרים לנהוג בהתאם לחומרה הקיימת במחשב הרלוונטי, ומנפקים פלטים אודות הצלחת התהליך.
אלמנטים אחרים בתוך הליבה יכולים גם לייצר פלט דומה המדווח אודות הצלחת טעינת מודולים ורכיבים נוספים.
בחלק מהמקרים ניתן לציין פרמטרי אתחול, השולטים על רמת פירוט ההודעות המתקבלות.
הדבר נוח במקרים בהם פלט ארוך מידי גולל את מסוף ההודעות מעלה, ובגלל מהירות התהליך לא מתאפשרת קריאתם.
בנוסף חלק ממקשי המקלדת עשויים להשהות את הפלט על המסך.
פקודת dmesg מאפשרת לבדוק הודעות אלו בצורה מבוקרת, לאחר שהמערכת הופעלה.
ההודעות נשמרות בחוצץ מעגלי בליבת מערכת ההפעלה.
אם הוא מתמלא, הודעות ישנות ידרסו.
גם לאחר טעינת המערכת הליבה עשויה לייצר הודעות אבחון נוספות.
הדבר קורה בין היתר כשהתקני קלט/פלט נתקלים בתקלות, וכן כאשר התקני USB מבצעים החלפה חמה.
"Disturbia" (בעברית: "הפרעה") הוא שיר של הזמרת ריהאנה.
השיר יצא לאור ב-22 ביולי 2008 כסינגל השלישי מהגרסה המחודשת לאלבומה השלישי של ריהאנה, Good Girl Gone Bad: Reloaded.
השיר נכתב על ידי אנדרה מריט, כריס בראון, בריאן קנדי ורוברט אלן והופק על ידי בריאן קנדי.
ב-17 ביוני 2008 הוא נשלח לרדיו העכשווי האמריקאי ויצא לאור כעותק פיזי בבריטניה ב-22 ביולי 2008.
השיר הוא שיר אפ-טמפו, דאנס-פופ ואלקטרו-פופ שהמילים שלו מבוססות על סרט בעל אותו שם אשר יצא שנה אחת קודם לכן, מילות השיר באופן כליי מתארות תחושות של חרדה, אימה ובלבול.
השיר זכה לביקורות חיוביות ממבקרי המוזיקה ששיבחו את הסגנון האפל של השיר, את המילים שלו והקצב שלו וצוין כי הוא דומה לשירה "Don't Stop the Music".
השיר זכה בפרס השיר הבין לאומי הטוב ביותר בטקס NJR Music Awards ואף הועמד לפרס גראמי בקטגוריית הקלטת הדאנס הטובה יותר.
השיר זכה להצלחה מסחרית אדירה כאשר הגיע למקום הראשון בין היתר בפלנדריה, ארצות הברית וניו זילנד והגיע לעשירייה הפותחת ב-20 מדינות ביניהם אוסטרליה, קנדה ובריטניה.
בארצות הברית הוא שהה שבועיים במקום הראשון ובכך הפך לשיר הרביעי שלה שמגיע למקום הראשון ולשיר השלישי מהאלבום לעשות זאת.
הקליפ לשיר בוים על ידי אנתוני מנדלר ומראה את ריהאנה במקומות שונים כמו תא כלא ותא גזים.
מאז שיצא ריהאנה הקפידה לבצע אותו בכל סיבובי ההופעות שלה עד שנת 2016.
השיר במקור היה מיועד להיות לבראון עצמו ולהיכנס כחלק מהמדורה המחודשת של אלבומו Grafiti אך בראון החליט לוותר על השיר לטובת שיר אחר מכיוון שחשב כי השיר מתאים יותר לאישה ולכן העביר את השיר לריהאנה.
בראון אמר שההשראה שלו לכתוב את השיר הייתה "ללכת לכיוון מוזר".
כאשר בראון נשאל כיצד הרגיש על ההחלטה לתת את השיר לריהאנה הוא אמר: ""זה כיף להיות יצירתי ואפילו אם יש לך מושג בראש שלך מה לכתוב, אתה יכול לכתוב אותו ולתת אותו למישהו אחר כי זה אולי לא מתאים לך באופן אישי, אבל זה יכול להיות רעיון שיש לך."
השיר הוקלט במהלך 2008 באולפני "Rocky Mountain Recorders" בדנוור, קולורדו.
כאשר ריהאנה דיברה על הקלטת השיר בריאיון ל-"Digital Spy" היא אמרה: "נכנסתי לאולפן ועשיתי את דרכי, מצאתי את עצמי בבת אחת".
בריאיון שנערך ב-"This Morning" אמרה ריהאנה כי השיר אינו בהכרח ניסיון אישי ספציפי, אלא הרגשות הכלליים של כאב נפשי, חרדה ובלבול.
ריהאנה הסבירה עוד כי היא רוצה להקליט את השיר כי היא הרגישה כי המאזינים יוכלו להתייחס לנושא.
כאשר אלבומה השלישי יצא, פנה אליה המנכ"ל לשעבר של דאף ג'אם אל.
איי ריד, והציע לה להוציא את השיר ביחד עם השיר "Take a Bow".
בריאיון ל-MTV News, אמר ריד: "זו הייתה הפעם הראשונה שריהאנה באמת באה אליי ואמרה, 'הנה השיר שאני רוצה להוציא'.
היא ניגנה לי את השיר, וזה השתלט עליה, היא מבינה מה זה להיטים, והיא יודעת מה היא רוצה להגיד, היא במקום שבו היא יכולה לעשות את זה."
מבחינה מוזיקלית השיר הוא שיר אפ-טמפו דאנס-פופ ואלקטרו-פופ אשר הושווה לשירה "Don't Stop the Music".
השיר נפתח בצעקה בסגנון סרטי אימה ולאחר מכן השיר מתחיל בפתיחה אשר מזכירה את שירה "Umbrella".
השיר מורכב ממפתח B מינור אשר משלב בתוכו טכנו-פופ בצורה מתונה.
טווח קולה של ריהאנה משתרע בשיר מתווים נמוכים (D3) לתווים גבוהים (E5) והשיר עוקב אחרי ההתקדמות של האקורד Bm-D-A-G בבתים ובפזמון.
בנוסף יש בשיר שימוש באפקטים קוליים שונים כמו אוטו-טיון ו-vocoder.
השיר הופיע לראשונה במקום ה-18 בארצות הברית ובכך הפך לשיר השישי של ריהאנה מהאלבום שמגיע לעשרים העליונים.
לאחר חודשיים הוא הצליח להגיע למקום הראשון במצעד עם מכירות של 148 אלף עותקים ובכך הדיח את השיר "I Kissed a Girl" של קייטי פרי.
מצמרת המצעד ובכך הפך לשיר הרביעי שלה שמגיע למקום הראשון במצעד מה שהפך אותה לזמרת הנשית השלישית שהצליחה להכניס הכי הרבה שירים למקום הראשון במצעד בעשור הראשון של המאה ה-21. בנוסף השיר הגיע גם למקום הראשון במצעד שירי הדאנס ובמצעד השמעות שירי דאנס של ארצות הברית.
בנוסף הוא גם הגיע למקום הראשון במצעד שירי הפופ ובכך הפך לשיר השלישי שלה לעשות זאת.
נכון ליוני 2015 השיר מכר 4.8 מיליון עותקים בארצות הברית ובכך הגיע למעמד פלטינה מרובעת במדינה.
גם בקנדה השיר זכה להצלחה כאשר הצליח להגיע למקום השני ונשאר שם 5 שבועות.
בבריטניה השיר הגיע לראשונה למקום ה-47 עם שחרור המהדורה המחודשת של האלבום בעקבות מכירות דיגיטליות חזקות.
לאחר שחרור הקליפ השיר שוב הגיע לאותו מקום ובסוף הגיע למקום השלישי.
הוא נשאר בעשירייה הפותחת 11 שבועות ונהיה לשיר השמיני של ריהאנה להגיע לעשירייה הפותחת במדינה.
בנוסף השיר הפך לשיר השלישי שלה ששהה הכי רהבה זמן במצעד הבריטי עם 36 שבועות.
נכון לשנת 2010 השיר מכר 430 אלף עותקים במדינה.
בשאר אירופה השיר הצליח להגיע לעשירייה הפותחת ב-15 מדינות ובכך דורג במקום השני במצעד האירופאי.
בצרפת השיר הגיע למקום הראשון ושהה בסך הכל במצעד הצרפתי 36 שבועות יותר מכל שיר אחר שלה.
גם בפלנדריה השיר הגיע למקום הראשון ובולוניה למקום ה-4. בסופו של דבר הצליח להגיע השיר למעמד זהב בבלגיה עם מכירות של 10,000 עותקים.
בספרד השיר הצליח להגיע למקום העשירי שם גם הגיע למעמד זהב.
בנוסף הוא גם הצליח להגיע למקום השני בפינלנד, למקום השלישי בנורווגיה, למקום ה-4 באוסטריה, דנמרק, הונגריה, אירלנד, שוודיה, ושווייץ למקום ה-5 בגרמניה, למקום ה-7 בסלובקיה, ומקום ה-10 גם בצ'כיה והולנד.
בנוסף הוא גם הגיע למקום הראשון בניו זילנד בכך הפך לשיר השלישי שלה לעשות זאת ובכך גם הגיע למעמד פלטינה במדינה על מכירות של 15 אלף עותקים.
באוסטרליה הוא הצליח להגיע למקום ה-6 וגם הגיע למעמד זהב מהורדות דיגיטליות בלבד אך לאחר שחרורו בעותק פיזי הצליח להגיע למעמד פלטינה.
נכון להיום השיר מכר 7.3 מיליון עותקים מה שהופך אותו לאחד מהשירים המצליחים ביותר בכל הזמנים.
הקליפ צולם ב-1 ביולי 2008 בלוס אנג'לס, קליפורניה.
הקליפ שוחרר ב-iTunes ב-22 ביולי 2008.
הקליפ מתחיל בתא עינויים סוריאליסטי, דמוי קרקס, שבו נראית, ריהאנה לבושה בשחור, עם איפור כהה, עם ציפורניים שחורות ארוכות, כשהיא לוחצת על המקשים של פסנתר כהה גדול ומסתכלת לתוך המצלמה.
לאחר מכן השיר מתחיל וריהאנה נראית בתוך תא כלא ששני אנשים שומרים עליה ובמקביל היא נראית יושבת על כיסא מלכות ששתי נשים רוקדות לצידה.
בפזמון של השיר נראית ריהאנה עם קבוצה של אנשים שמחזיקים אותה מול תא גזים ובמקביל נראית סצנה נוספת שלה לכודה במיטה שהיא לא יכולה לצאת ממנה.
לאחר הפזמון נראית סצנה חדשה בה היא קשורה לעמוד שאש דולקת מולה.
בבית שלפני הפזמון נראית ריהאנה שוכבת לצד בובה דמוית אדם מאחורי רשת מתכת.
בפזמון השני היא נראית בתוך חדר צר וחשוך כשאר היא עוטה רשת עכביש על פניה ובמקביל נראה עכביש טרנטולה מהלך על הרצפה.
בבית האחרון שלפני הפזמון החוזר נראית ריהאנה יושבת על כיסא אשר היא כבולה בשלשלאות בידיה ורגליה.
סיימון ווזיק-לוינסון מ-Entertainment Weekly אמר על הקליפ: "נראה שהיא נכנסה לקליפ "Closer" של Nine Inch Nails או לבית חולים פסיכיאטרי".
תמר אניטאי מ-MTV Buzzworthy כתבה: "האובססיה של ריהאנה שמתבטאת בטראנטולות מטושטשות, פאות, זאבים, ובחורים מפחידים, ומחוכים של S&M נראתה כל כך סקסית באופן טבעי!".
מאוחר יותר הקליפ דורג במקום ה-5 ברשימת חמשת הקליפים הנפוצים ביותר של Buzzworthy.
ריהאנה הופיעה בפעם הראשונה עם השיר בטקס ה-VMA של 2008 הופעה שדורגה כההופעה העשירית הטובה ביותר אי פעם בתולדות הטקס על פי סקר שערך בילבורד ב-2011. בספטמבר אותה שנה ריהאנה טסה לצרפת בשביל לבצע את השיר בתוכנית סטאר אקדמי.
ב-2009 היא חזרה לבצע את השיר שוב, הפעם במשחקי הסופרבול בפלורידה ביחד עם מספר שירים נוספים.
לאחר שחרור אלבומה הרביעי ריהאנה קיימה מופע לקידום האלבום בחסות נוקיה, במהלכו ריהאנה ביצעה את השיר לצד שירים נוספים.
בפברואר 2010 ריהאנה הופיעה שוב בסופרבול בחסות פפסי במיאמי, פלורידה עם השיר לצד שירים נוספים שלה.
באותו חודש הופיעה גם ב-AOL Sessions עם השיר לצד שירים אחרים שלה.
במאי 2012 הופיעה בפסטיבל Radio 1's Hackney Weekend שם שוב ביצעה את השיר לצד שירים נוספים.
בנוסף ריהאנה ביצעה את השיר במהלך סיבובי ההופעות Last Girl on Earth Tour ו-Loud Tour ובחלק מהיעדים בסיבוב ההופעות Good Girl Gone Bad Tour.
על הופעתה בטקס ה-VMA בריאן אורלוף מ-"People" אמר: "אחרי שבריטני [ספירס] עזבה את הבמה, הוא הועברה לריהאנה שהייתה בעלת מראה עתידני, ופתחה את הלהיט שלה "Disturbia" במופע בנושא גותי".
את חוש האופנה שלה והרבה עור."
2008 מיקוםאוסטרליה22אוסטריה45בלגיה (פלנדריה)23בלגיה (ולוניה)71קנדה8הולנד38אירופה17צרפת49 גרמניה41אירלנד18ניו זילנד21שוודיה36שווייץ21בריטניה18ארצות הברית16
מדינה תואר</small> עותקיםאוסטרליה פלטינה x3 210,000בלגיהזהב15,000דנמרק פלטינה15,000ניו זילנד פלטינה15,000ספרד זהב10,000שוודיה זהב10,000הממלכה המאוחדת פלטינה600,000ארצות הברית פלטינה x44,800,000
מדינהתאריךפורמטחברת תקליטיםארצות הברית17 ביוני 2008רדיו עכשווידאף ג'אם24 ביוני 2008רדיו קצביבריטניה22 ביולי 2008דיסקMercury Recordsארצות הברית5 באוגוסט 2008רמיקסים להורדה דיגיטליתדאף ג'אםהממלכה המאוחדתאוסטרליה 26 בספטמבר 2008הורדה דיגיטליתדנמרקפינלנדצרפתצרפתEPגרמניההורדה דיגיטליתאיטליהיפןהולנדניו זילנדנורווגיהפורטוגלספרדשוודיהשווייץגרמניה3 באוקטובר 2008דיסקUniversal Music
Dixie Dregs היא להקה אמריקאית שהוקמה ב-1970. הלהקה ידועה במוזיקה הייחודית שלה המשלבת אלמנטים מז'אנרים שונים כגון רוק כבד, ג'אז, בלוגראס ומוזיקה קלאסית.
"Dixie Dregs" התפתחה מלהקה אחרת בשם "Dixie Grit" אותה הקימו הגיטריסט סטיב מורס ונגן הבס אנדי וסט ב-1970. בלהקת "Dixie Grit" היו חברים אחיו הגדול של מורס, דייב, כמתופף, פרנק בריטינהם כסולן וכגיטריסט מלווה וג'וני קאר על הקלידים.
זמן קצר לאחר שסטיב מורס רשם את עצמו ל"אוניברסיטת מיאמי למוזיקה", חדלה הלהקה מלהתקיים.
וסט ומורס הופיעו יחד כדואט, כשהם מכנים את עצמם "Dixie Dregs".
ב-1973, הצטרפו לשניים הכנר אלן סלואן, המתופף רוד מורגנשטיין ונגן האורגן פרנק ג'וזפס.
במהלך 1975 עסקה הלהקה בהקלטות חומרים עבור אלבומה הראשון, וב-1976 יצא אלבום הבכורה שלה "The Great Spectacular".
בסוף 1976, הוחתמה הלהקה על ידי חברת התקליטים "Capricorn Records", ושנה לאחר מכם הוציאה את אלבומה השני "Free Fall", בו השתתף כנגן קלידים סטיב דוידובסקי.
אלבום זה זכה לתגובות חיוביות ממבקרי מוזיקה.
מיד לאחר הוצאת האלבום פרש דוידובסקי מהלהקה, ואת מקומו תפס מארק פאריש.
הצלחת "Free Fall" הובילה את הלהקה לכתיבת אלבומם השלישי "What If" שיצא ב-1978, וזכה לביקורות חיוביות ביותר.
אלבום זה סימן את פריצתה של הלהקה לתודעה הציבורית.
על הפקת האלבום היה מופקד המפיק המפורסם קן סקוט.
לאחר הוצאת האלבום, ערכה הלהקה לראשונה מסעי הופעות ברחבי ארצות הברית.
באפריל 1979 יצא אלבומם הרביעי "Night of the Living Dregs", שהיה מועמד לפרס גראמי בקטגוריית "ביצוע הרוק האינסטרומנטלי הטוב ביותר", בו זכתה לבסוף להקת Wings של פול מקרטני.
אלבום זה הכיל חומרים מהקלטות האולפן של הלהקה וכן קטעים אותם ביצעה הלהקה בפסטיבל הג'אז במונטרה שנערך ביולי 1978. גם אלבום זה כקודמו הופק על ידי קן סקוט.
באוקטובר 1979, הכריזה חברת התקליטים "Capricorn Records" על פשיטת רגל, ובינואר 1980 הוחתמה הלהקה על ידי "אריסטה רקורדס" על חוזה של שלושה אלבומים.
באותה התקופה, פרש הקלידן מארק פאריש, והוחלף על ידי טי לאביץ.
מאוחר יותר באותה שנה, הוציאה הלהקה את אלבומה החמישי "Dregs of the Earth" שזיכתה את הלהקה במועמדות נוספת לפרס גראמי בקטגוריית "ביצוע הרוק האינסטרומנטלי הטוב ביותר".
באלבום השישי "Unsung Heroes" שיצא ב-1981, שינתה הלהקה את שמה ל-The Dregs, במאמץ לזכות בתשומת לב ציבורית.
לאחר יציאת האלבום עזב הכנר אלן סלואן את הלהקה, ובמקומו נכנס מארק או'קונור.
ב-1982 יצא אלבומה השביעי "Industry Standard", שזכה לביקורות נלהבות.
האלבום הציג לראשונה ליריקה בשיריו, בשונה מאלבומיה הקודמים של הלהקה שהכילו מוזיקה אינסטרומנטלית בלבד.
הסולנים-אורחים באלבום היו פטריק סימונס מלהקת The Doobie Brothers ואלכס לייגרטווד מלהקת סנטנה.
אלבום זה זיכה את הלהקה במועמדות שלישית לפרס גראמי.